CELEX: 62013CN0336
Language: da
Date: 2013-06-19 00:00:00
Title: Sag C-336/13 P: Appel iværksat den 19. juni 2013 af Europa-Kommissionen til prøvelse af dom afsagt af Retten (Første Afdeling) den 10. april 2013 i sag T-671/11, IPK International — World Tourism Marketing Consultants GmbH mod Europa-Kommissionen

7.9.2013   
            
            
               DA
            
            
               Den Europæiske Unions Tidende
            
            
               C 260/25
            
         Appel iværksat den 19. juni 2013 af Europa-Kommissionen til prøvelse af dom afsagt af Retten (Første Afdeling) den 10. april 2013 i sag T-671/11, IPK International — World Tourism Marketing Consultants GmbH mod Europa-Kommissionen
   (Sag C-336/13 P)
   2013/C 260/43
   Processprog: tysk
   
      Parter
   
   
      Appellant: Europa-Kommissionen (ved F. Dintilhac, G. Wilms og G. Zavvos, som befuldmægtigede)
   
      Den anden part i appelsagen: IPK International — World Tourism Marketing Consultants GmbH
   
      Appellanten har nedlagt følgende påstande
   
   
               —
            
            
               Dom afsagt af Retten (Første Afdeling) den 10. april 2013 i sag T-671/11 ophæves
            
         
               —
            
            
               Kommissionen frifindes i den af IPK International — World Tourism Marketing Consultants GmbH den 22. december 2011 anlagte sag
            
         
               —
            
            
               IPK International — World Tourism Marketing Consultants GmbH tilpligtes at betale sagens omkostninger i begge instanser.
            
         
      Anbringender og væsentligste argumenter
   
   Den appellerede dom er retlig ukorrekt af flere grunde:
   
               a)
            
            
               Dommen ser bort fra Domstolens praksis, hvorefter udligningsrenter har til formål at kompensere for inflationen.
            
         
               b)
            
            
               Dommen sondrer i strid med Domstolens praksis ikke mellem udligningsrenter og morarenter og fastsætter begge rentesatser til Den Europæiske Centralbanks rentesats for de vigtigste refinansieringstransaktioner med en forhøjelse på 2 point.
            
         
               c)
            
            
               Dommen indeholder en retlig fejl, idet den kapitaliserer udligningsrenterne, og beregner morarenterne fra den 15. april 2011.
            
         
               d)
            
            
               Retten fortolker den omtvistede afgørelse og sin egen dom i sag T-297/05 (1) urigtigt og gengiver de faktiske omstændigheder urigtigt.
            
         
               e)
            
            
               Dommen er ikke tilstrækkeligt begrundet: Den ses ikke at indeholde en begrundelse for størrelsen af renterne og for det tidspunkt, hvorfra morarenterne beregnes, og begrundelsen er i sig selv selvmodsigende.
            
         
               f)
            
            
               Dommen er i strid med det EU-retlige berigelsesprincip.
            
         
      (1)  Rettens dom af 15.4.2011, Sml. II, s. 1859.